Príloha č. 1 súťažných podkladov

**Opis predmetu zákazky**

1. Názov predmetu zákazky: „Náhradné diely do zariadení trakčného vedenia“
2. Celková predpokladaná hodnota: 1 772 679 EUR bez DPH
3. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia.

Predmetom zákaziek zadávaných v  DNS je najmä dodávka vybraného sortimentu náhradných dielov do zariadení trakčného vedenia používaných v podmienkach DPB, ktoré sú bežne dostupné na trhu a ktoré sú zaradené podľa slovníka obstarávania v rozsahu skupiny 310 (Elektrické stroje, prístroje, zariadenia a spotrebný tovar; osvetlenie), 311 (Elektromotory, generátory a transformátory) a skupiny 349 (Rôzne dopravné zariadenia a náhradné diely) uvedenej v Spoločnom slovníku obstarávania (CPV).

1. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky, pričom môže

* vychádzať z informácií o sortimente, ktoré predložili zaradení záujemcovia v DNS, a/alebo
* obsahovať tovary s inými technickými špecifikáciami, ktoré sú bežne dostupné na trhu a sú v rozsahu skupiny 310 (Elektrické stroje, prístroje, zariadenia a spotrebný tovar; osvetlenie), 311 (Elektromotory, generátory a transformátory) a skupiny 349 (Rôzne dopravné zariadenia a náhradné diely) uvedenej v Spoločnom slovníku obstarávania (CPV).

1. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS. Tovary budú dodávané v rozsahu a v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
2. Výzva na predkladanie ponúk v rámci zadávania konkrétnej zákazky obsahuje druh, množstvo tovarov, lehotu dodania a miesta dodania kde sa budú tovary dodávať, prípadne ďalšie informácie.
3. V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie odborných certifikátov, oprávnení na vykonávanie štátom regulovaných živností, prípadne iných nevyhnutných dokladov potrebných na to, aby sa obstarávateľská organizácia uistila, že predmet zákazky bude dodaný v požadovanej kvalite v súlade s platnými právnymi predpismi.
4. Predmetom zákaziek zadávaných v  DNS je najmä dodávanie tovarov, a to pre trakčné zariadenia používané v DPB.
5. S tovarom sa požaduje zabezpečiť aj tieto súvisiace služby:

* dodanie tovaru do miesta dodania, a
* vyloženie tovaru v mieste dodania.

1. Dodávané tovary musia byť nové, nepoužívané, nepoškodené a v neporušených obaloch zabalené náhradné diely.

Objednávateľ požaduje predložiť ku všetkým elektrotechnickým súčastiam nasledujúcu dokumentáciu:

a) Vyhlásenie o zhode – pri dodávke elektrotechnických súčastí musia byť tieto výrobky opatrené značkou CE v zmysle platných noriem.

b) Ku všetkým elektrotechnickým súčastiam, ktoré sa zapájajú do elektrických obvodov (mimo poistiek) požaduje objednávateľ predložiť návod na montáž (obsahujúci schému zapojenia, montážny výkres a pod.), používanie, údržbu s prevádzkovými pokynmi a technickými parametrami.

1. Tovar môže byť recyklovaný, repasovaný, renovovaný len v prípadoch, ak je táto možnosť uvedená priamo v samotnej výzve na predkladanie ponúk.
2. Obstarávateľská organizácia má právo v prípade pochybností si vyžiadať od predávajúceho (s ktorým bola uzavretá kúpna zmluva) vzorku ktorejkoľvek časti zákazky na otestovanie funkčnosti a prevádzkyschopnosti, čo je predávajúci povinný poskytnúť do 5 (päť) pracovných dní od doručenia výzvy obstarávateľskej organizácie.
3. V prípade, že úspešný uchádzač pred podpisom kúpnej zmluvy v lehote do 10 pracovných dní odo dňa uplynutia lehoty podľa § 56 ods. 4 až 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), ak bol na uzavretie kúpnej zmluvy písomne vyzvaný, nepredloží doklady a/alebo dokumenty uvedené v bode 8, resp. nebude mať splnenú povinnosť v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, obstarávateľská organizácia to bude považovať za neposkytnutie riadnej súčinnosti a bude postupovať spôsobom podľa ZVO.